CELEX: C2004/314/31
Language: hu
Date: 2004-12-18 00:00:00
Title: Az Elsőfokú Bíróság ítélete 2004. október 5-én a T-45/01. sz. Stephen Sanders és társai kontra az Európai Közösségek Bizottsága ügyben (A JET közös vállalkozásnál foglalkoztatott személyi állomány – Egyenlő bánásmód – Az ideiglenes alkalmazotti jogállás nem alkalmazása – EAK 152. cikk – Ésszerű határidő – Elszenvedett vagyoni kár)

18.12.2004   
            
            
               HU
            
            
               Az Európai Unió Hivatalos Lapja
            
            
               C 314/12
            
         
      AZ ELSŐFOKÚ BÍRÓSÁG ÍTÉLETE
   
   2004. október 5-én
   a T-45/01. sz. Stephen Sanders és társai kontra az Európai Közösségek Bizottsága ügyben (1)
   
   (A JET közös vállalkozásnál foglalkoztatott személyi állomány - Egyenlő bánásmód - Az ideiglenes alkalmazotti jogállás nem alkalmazása - EAK 152. cikk - Ésszerű határidő - Elszenvedett vagyoni kár)
   (2004/C 314/31)
   Az eljárás nyelve: angol
   A T-45/01. sz. Stephen Sanders, lakóhelye: Oxon (Egyesült Királyság), valamint 94 további felperes, akiknek neve az ítélet mellékletében szerepel, képviselőik: P. Roth QC, I. Hutton és A. Howard, barrister-ek, kontra az Európai Közösségek Bizottsága (meghatalmazottak: J. Currall és L. Escobar Guerrero, kézbesítési cím: Luxembourg), támogatja: az Európai Unió Tanácsa beavatkozó (meghatalmazottak: kezdetben J.-P. Hix és A. Pilette, majd J.-P. Hix és B. Driessen) ügyben, annak a vagyoni kárnak a megtérítésére irányuló kereset tárgyában, amelyet a felperesek – állításuk szerint – azáltal szenvedtek el, hogy őket a Joint European Torus (JET) közös vállalkozásnál végzett tevékenységük ellátására nem a Közösségek ideiglenes alkalmazottaiként vették fel, az Elsőfokú Bíróság (első tanács), tagjai: B. Vesterdorf, a tanács elnöke, M. Jaeger és H. Legal, bírák; hivatalvezető: J. Plingers tisztviselő, 2004. október 5-én meghozta ítéletét, amelynek rendelkező része a következő:
   
               1)
            
            
               Az Elsőfokú Bíróság kötelezi a Bizottságot, hogy térítse meg valamennyi felperesnek az amiatt elszenvedett vagyoni kárát, hogy a Joint European Torus (JET) közös vállalkozásnál végzett tevékenysége ellátására nem a Közösségek ideiglenes alkalmazottjaként vették fel.
            
         
               2)
            
            
               A felek az ítélet kihirdetését követő hat hónapon belül kötelesek benyújtani az Elsőfokú Bíróságnak e károkozás jóvátétele címén járó kártérítés közös megegyezéssel kiszámított összegét.
            
         
               3)
            
            
               Megegyezés hiányában a felek kötelesek benyújtani az Elsőfokú Bíróságnak, ugyanezen határidő alatt, számszerűsített kereseti kérelmüket.
            
         
               4)
            
            
               Az Elsőfokú Bíróság a költségekről jelenleg nem határoz.
            
         
      (1)  HL C 134., 2001.5.5.